sagorsarker/bangla-wikipedia huggingface dataset:
পুনাখা

পুনাখা (জংখা: སྤུ་ན་ཁ་) ভূটানের একটি শহর এবং পুনাখা জেলার প্রশাসনিক কেন্দ্র। পুনাখা ১৯৫৫ খ্রিষ্টাব্দ পর্যন্ত  ভুটানের রাজধানী এবং সরকারের আসন ছিল, যখন রাজধানী থিম্পুতে সরানো হয়েছিল। এটা থিম্পু থেকে ৭২ কিলোমিটার দূরে অবস্থিত এবং রাজধানী থিম্পু থেকে পুনাখাতে গাড়ীতে আসতে  প্রায় ৩ ঘণ্টা সময় লাগে। এখানের আবহাওয়া  শীতকালে বেশ উষ্ণ এবং গ্রীষ্মকালে গরম হয়। এটা সমুদ্রতল থেকে ১৩১০ মিটার উচ্চতায় অবস্থিত। এখানে ধান প্রধান ফসল হিসেবে চাষ করা হয়। এখানে ভুটানি  ভাষাই সাধারণত বলা হয়।
পুনাখা ডিজং (পুংতাং ডিছেন ফোটরাং জং হিসেবেও পরিচিত) (যার অর্থ পরম সুখময় প্রাসাদ ) পুনাখা  শহরের একটি প্রাচীন প্রাসাদ। প্রাসাদটি ১৬৩৭-৩৮ সালে যাবদ্রারং রিনপোছে দ্বারা নির্মিত হয়েছিল যার স্থপতি ছিলেন নাগাওয়াং নামগিয়াল। এটি জং স্থাপত্যশিল্পের দ্বিতীয় পুরাতনতম এবং দ্বিতীয় বৃহত্তম প্রাসাদ এবং তাদের নির্মিত রাজকীয় প্রাসাদগুলো অন্যতম একটি।  জং এর এই প্রাসাদে তিব্বতীয় বৌদ্ধধর্মের কাগ্যু গোত্রের দক্ষিণ দ্রুকপা বংশীয়সহ রাংজুং কাসারপানি বংশীয় সাধকদের দেহাবশেষ রয়েছে। এটাকে ভুটানের ঐতিহ্য হিসাবে অন্তর্ভুক্ত করেছে ইউনেস্কো।
১৯০৭ সালে, ভুটানের প্রথম রাজা হিসেবে উগয়েন ওয়াংচুক এর অভিষেক পুনাখা জং-এ হয়। তিন বছর পরে, পুনাখায় একটি চুক্তি হয় যার দ্বারা ব্রিটিশ ভুটানের অভ্যন্তরীণ বিষয়ে হস্তক্ষেপ না করায় সম্মতি জানায় এবং ভুটান ব্রিটেনকে তার পররাষ্ট্র বিষয়ক নির্দেশ করার অনুমতি দেয়।
১৯৮৭ সালে জংটি আংশিকভাবে অগ্নি দ্বারা ধ্বংস হয়।
পুনাখা জং-এর অবস্থান "ফো" এবং "মো" নদীর মোহনায়। এই কারণে হিমবাহ হ্রদ থেকে ফ্ল্যাশ ফ্লাডের (আকস্মিক বন্যার) দ্বারা ওখানে আঘাত হওয়ার সম্ভাবনা সৃষ্ট হয়। একটি সাম্প্রতিক রিপোর্ট অনুযায়ী আকস্মিক বন্যা ১৯৫৭, ১৯৬০ এবং ১৯৯৪ সালে পুনাখা জংকে ক্ষতিগ্রস্ত করে। সম্প্রতি নদীখাত গভীর করে এবং চারটি বৃহৎ বাষ্প হাতা ব্যবহারের দ্বারা বাঁধ উত্থাপন করে জংকে রক্ষা করা হয়েছে যাতে ভবিষ্যতে বন্যা হলে জংএর ক্ষয়ক্ষতি না হয়।
একটি আবৃত কাঠের খিলান সেতু মো নদী পারাপারের জন্য সঙ্গে একসঙ্গে নির্মিত হয়েছিল। এই সেতু ১৯৫৭ বা ১৯৫৪ সালে একটি আকস্মিক বন্যায় গুড়িয়ে যায়। ২০০৬ সালে একটি নতুন আবৃত কাঠের খিলান নির্মাণ করার কাজ শুরু হয়। জার্মানদের সহায়তায় ২০০৮ সালে সম্পূর্ণ হয় সেতুটি। সেতুটি ৫৫ মিটর ফ্রী স্প্যান নিয়ে তৈরী হয়। সেতুর নির্মাণে ভূটানের ঐতিহ্য ফুটিয়ে তোলা হয়েছে।
রিফা

রিফা (, ) বা রাফিন হল বাহরাইন সাম্রাজ্যের দ্বিতীয় বৃহত্তম শহর। রিফা মূলত দুই অংশে বিভক্ত - পূর্ব রিফা ও পশ্চিম রিফা। শহরটি মূলত কেন্দ্রীয় প্রশাসনিক বিভাগের অবস্থিত, যার ছোট অংশগুলো দক্ষিণ প্রশাসনিক বিভাগে পড়েছে।
শহরটি দ্রুত বর্ধনশীল। ২০০১-এর বাহরাইন আদমশুমারি অনুযায়ী জনসংখ্যা ৭৯,৫৫০ হলেও ২০০৮ সালের অনুমিত জনসংখ্যা এসে দাঁড়ায় ১,১১,০০০তে।
পূর্বে বাহরাইন দ্বীপের প্রধান স্থান ছিল রাফিন, যতদিন না এটি ১৯ শতকে মানামা বন্দর কর্তৃক প্রতিস্থাপিত হয়।
পূর্ব রিফায় অনেক আকর্ষণীয় স্থান রয়েছে। এর মধ্যে অন্যতম স্থান হল রিফা দুর্গ, যা শেলজ সালমান বিন আহমেদ আল ফাতেহ দুর্গ নামেও পরিচিত। শহরে নানা শপিং মল ছাড়াও দুটি শপিং সড়ক আছে; রিফা বাজার (, "সৌক আর-রিফা") এবং বুকুওয়ারা সড়ক বাজার। প্রথমটি বৃহৎ হলেও পরেরটি বেশি আধুনিক এবং সুসজ্জিত। এই অঞ্চলের অন্যতম জনপ্রিয় কাজ হল রয়াল গলফ ক্লাবে গলফ খেলা। আরক্যাপিটা কর্তৃক নির্মিত নতুন একটি উন্নয়ন প্রকল্প হল রিভা ভিউস। এটি মূলত একটি বড় আবাসিক এবং বাণিজ্যিক এলাকা। এই উন্নয়ন প্রকল্পের অধীনে একটি কৃত্রিম হ্রদ, একটি আন্তর্জাতিক বিদ্যালয়, বাণিজ্যিক জেলা, সুপারমার্কেট এবং নব্যনির্মিত রয়েল উইমেন ইউনিভার্সিটিও অন্তর্ভুক্ত রয়েছে। পূর্ব রিফায় দ্রুতগতিতে বেড়ে ওঠা বাণিজ্যিক কেন্দ্রের মধ্যে লুলু হাইপারমার্কেট অন্যতম।
পশ্চিম রিফা প্রধানত একটি আবাসিক এলাকা। অধিকাংশ ধনী ব্যক্তিবর্গ; যেমনঃ মন্ত্রী, ব্যবসায় বিনিয়োগকারীরা পূর্ব রিফায় বসবাস করে। বাহরাইনের রাজা হামাদ বিন ঈসা আল খলিফা এখানে বসবাস করে, সেইসাথে তার প্রধানমন্ত্রী শেখ খলিফা বিন সালমান আল খলিফাও এখানেই বসবাস করে। রিফার বিখ্যাত ঘড়ির টাওয়ার পশ্চিম রিফার কেন্দ্রে অবস্থিত।
পূর্ব রিফাতেই বাহরাইন জাতীয় স্টেডিয়াম অবস্থিত। এই স্টেডিয়ামেই বাহরাইনের অধিকাংশ ফুটবল এবং অন্যান্য খেলা অনুষ্ঠিত হয়। পূর্ব রিফা ও পশ্চিম রিফা - উভয়েরই নিজস্ব স্টেডিয়াম এবং ফুটবল দল আছে।
যাকারিয়া

যাকারিয়া (, ) ছিলেন ইসলামের একজন নবি।
ইসলামি বর্ণনাগুলো অনুসারে, তিনি বায়তুল মুক্বাদ্দাসের নিকটে বাস করতেন এবং বনি ইসরাইল বংশের ছিলেন। তিনি ইসার মাতা মারিয়ামের অভিভাবক ও লালন-পালনকারী ছিলেন। তিনি বৃদ্ধ বয়সে একমাত্র পুত্র সন্তান লাভ করেন যার নাম ছিল ইয়াহইয়া। ইয়াহইয়াও একজন নবী ছিলেন। আর মারিয়াম ছিলেন ইয়াহইয়ার খালাতো বোন।
জাকারিয়ার মৃত্যু সম্পর্কে বিভিন্ন মত রয়েছে। কেউ কেউ বলে থাকেন যে, তাকে হত্যা করা হয়েছিল।
সুরা আলি ইমরানে বলা হয়েছে,
কাসুকাবে

কাসুকাবে সাইসাইতামা প্রশাসনিক অঞ্চলের পূর্ব প্রান্তে অবস্থিত।
এদো শাসনামলে নিক্কো কাইদো রাজপথে নিক্কো'র সাথে কাইদো সংযুক্তির ফলে কাসুকাবের উন্নয়ন ঘটেছিল। মিনামিসাইতামা জেলা, সাইতামার ভিতর ১৮৮৯ সালের ১ এপ্ৰিল পৌরসভা গঠন করার মাধ্যমে আধুনিক কাসুকাবে শহর নিৰ্মাণ করা হয়। ১৯৪৪ সালের ১ এপ্ৰিল প্রতিবেশী গ্রাম উচিমাকি কাসুকাবের অন্তৰ্গত করা হয়। ১ জুলাই ১৯৫৪ সালে টোয়োহারু, টাকেসাটো, কমাটসু এবং টোয়োনো গ্রামসহ কাসুকাবেকে মহানগরের মৰ্যাদা দেয়া হয়।
১ অক্টোবর ২০০৫ সালে কাসুকাবেকে শাওয়া শহরে অন্তৰ্ভুক্ত করা হয় (কিতাকাৎসুকি জেলা থেকে)। স্থানীয় স্বায়ত্তশাসন বৃদ্ধি করে, কাসুকাবেকে ১লা এপ্ৰিল ২০০৮ সালে বিশেষ মহানগরের মৰ্যাদা প্ৰদান করা হয়।
কাসুকাবে মিশ্ৰিত অৰ্থনীতির এক আঞ্চলিক বাণিজ্যিক কেন্দ্ৰ।
কাসুকাবে জাপানের প্রথম দিকের দুটি রবিনসন্স ডিপার্টমেন্ট স্টোরের একটির আবাসভূমি , যা ২০১৩ সালের মার্চ মাসে সেইবো ডিপার্টমেন্ট স্টোরে পরিণত হয়। স্থানীয় বাসিন্দাদের জন্য বৃহৎ, সাত-তলা আমেরিকান-স্টাইলের দোকান একটি বৈশিষ্ট্যের লক্ষ্মণ। এটি কাসুকাবে স্টেশন এর পূর্ব দিকে অবস্থিত। যাইহোক, এওন মলের সম্ভাব্য সাথে প্রতিযোগিতায় পেরে না উঠে, ব্যবসার ঘাটতির জন্য "সেইবো" বন্ধ করে দিতে হয়।
স্টেশনের পশ্চিম প্রবেশধারের কাছে লালা গার্ডেন নামে, শপিং মল রয়েছে, যেখানে কতগুলি খুচরা দোকান রয়েছে; যেমন- উনিংলো, গ্যাপ, ABC-Mart, বড় বড় দোকান ও রয়েছে, ১০০ ইয়েন দোকান, এবং আরো বিভিন্ন ধরনের দোকান আছে। স্টেশনের পশ্চিম দিকে ইটো-ইউকাডো নামে দোকান ও রয়েছে।
মার্চ ২০১৩ সালে, জাতীয় রুট ১৬য় এওন মল খোলা হয়, যেখানে ক্রেতারা চাইলেই গাড়ি দিয়ে পৌঁছতে পারেন, বা স্টেশনের পশ্চিম প্রবেশধারের নিয়মিত বাস পরিষেবার মাধ্যমে আসতে পারেন। লালা গার্ডেন ও, এই মলের , মুভি থিয়েটার রয়েছে।
কাসুকাবে মাঙ্গা এবং আনিমে সিরিজের "লাকি স্টার" এবং "ক্রেয়ন শিন-চ্যান" স্থাপন করছে। শিন-চ্যানের নির্মাতা উশিতো উসুই ও কাসুকাবে'তে বাস করেন।
ইসলামী কেন্দ্র (মালদ্বীপ)

ইসলামি কেন্দ্র (আনুষ্ঠানিকভাবে মসজিদ-আল-সুলতান মুহাম্মদ তাকুরুফানু আল আউযাম নামে পরিচিত) মালদ্বীপের রাজধানী মালেতে অবস্থিত একটি স্থাপত্য নিদর্শন যা ১৯৮৪ সালের নভেম্বরে রাষ্ট্রপতি মামুন আব্দুল গাইয়ুম স্থাপন করেন।
মহা জামে মসজিদটি মালদ্বীপের কেন্দ্রে অবস্থিত, যা মালদ্বীপের সুপ্রসিদ্ধ নায়ক সুলতান মুহাম্মদ তাকুরুফানু আল আউযামের নামে নামকরণ করা হয়। মসজিদটি মালদ্বীপের বৃহত্তম, এবং দক্ষিণ এশিয়ার অন্যতম বৃহৎ যা ৫০০০ এর অধিক লোক ধারণ করতে পারে।
কেন্দ্রে এছাড়াও একটি সম্মেলন হল রয়েছে যেখানে দাপ্তরিক বৈঠক ও অনুষ্ঠান অনুষ্ঠিত হয়, এখানে একটি ইসলামি গ্রন্থাগার এবং কিছু সংখ্যক অফিস ও রয়েছে।
কেন্দ্রে এছাড়াও ইসলামি বিষয়ক মন্ত্রণালয় ঘর রয়েছে যা ১১ নভেম্বর ২০০৮ এর অগে যা সুপ্রিম কাউন্সিল অব ইসলামিক অ্যাফেয়ার্স নামে পরিচিত ছিল, যেটি সাবেক সভাপতি মামুন আব্দুল কাইয়ূম দ্বারা প্রতিষ্ঠিত হয়।
উপরন্তু, ইসলামি কেন্দ্রের অবস্থান মালে এর  প্রধান জেটির কাছাকাছি এবং মসজিদের সুন্দর স্থাপত্য শিল্পের কারণে এটি পর্যটকদের অন্যতম আকর্ষণ হিসেবে বিবেচিত। মসজিদের জাঁকজমকপূর্ণ সুবর্ণ গম্বুজ মালের দিগন্ত রেখার উপর আরো স্পষ্ট ভাবে দেখা যায়। মসজিদের জ্বলজ্বলে সুবর্ণ গম্বুজের স্বতন্ত্রতার পাশাপাশি এর অভ্যন্তরের দেয়াল সুন্দর কাঠ এর ভাস্কর্য এবং আরবি ক্যালিগ্রাফি দিয়ে সাজানো হয়। কেন্দ্রে এছাড়াও একটি গ্রন্থাগার এবং একটি সম্মেলন কক্ষ রয়েছে। মালে এর সবচেয়ে বিখ্যাত স্থাপত্য নিদর্শন হল তিন তলা বিশিষ্ট ইসলামি কেন্দ্র যা নভেম্বর ১৯৮৪ সালে উন্মুক্ত হয়। কেন্দ্রের বড় জুমার মসজিদ, মসজিদ-আল-সুলতান মুহাম্মদ তাকুরুফানু আল আযম হল মালদ্বীপ এর সবচেয়ে বড় মসজিদ, যা ৫০০০ এরও বেশি মানুষ ধারণ করতে পারে।
ভারতীয় পাঁচশত এবং এক হাজার টাকা নোটের মুদ্রারহিতকরণ

ভারতীয় পাঁচশত এবং এক হাজার টাকা নোটের মুদ্রারহিতকরণ (নোট বাতিল নামে সংবাদমাধ্যমে বিখ্যাত) ভারতে ক্রমবর্ধমান দুর্নীতি ও কালো টাকা সমস্যার সমাধানের অভিমুখে ভারত সরকার কর্তৃক গৃহীত একটি পদক্ষেপ। ৮ই নভেম্বর ২০১৬ এর মধ্যরাত থেকে বৈধ টেন্ডার হিসাবে সমস্ত ৫০০ এবং ১০০০ ভারতীয় টাকার নোটগুলি গ্রহণ করা আইনত বন্ধ করে দেওয়া হয়৷ প্রধানমন্ত্রী নরেন্দ্র মোদী টেলিভিশনের মাধ্যমে সারা দেশের জনগণের উদ্দেশ্যে ৮ই নভেম্বর ২০১৬-এ এই পদক্ষেপের ঘোষণাটি করেন৷ তার ভাষণে নরেন্দ্র মোদী ভারতে বিদ্যমান সমস্ত ৫০০ এবং ১০০০ টাকার নোটগুলিকে অকার্যকর নোট বলে ঘোষণা করেন এবং নতুন ৫০০ এবং ২০০০ টাকার নোট প্রচলনের ঘোষণাও করেন৷<br>জাল নোট ব্যবহারের দ্বারা তথাকথিত সন্ত্রাসবাদ অর্থায়ন ও দেশে কালো টাকা প্রতিরোধ করার ভারত সরকার দ্বারা এটি একটি প্রচেষ্টা৷
প্রধানমন্ত্রীর ঘোষণার পরবর্তীতে ভারতীয় রিজার্ভ ব্যাঙ্কের গভর্নর উর্জীৎ প্যাটেল বর্তমানে (৮ই নভেম্বরের পূর্ববর্তী সময় অবধি ছাপা) দেশে প্রচলন ৫০০ এবং ১০০০ টাকার নোটগুলি অনায়াসে বিনিময়ের পদ্ধতি সংক্রান্ত বিস্তারিত বিবরণ দিয়ে একটি সংবাদ লিপি দেন।
৮ নভেম্বর, ভারতীয় রিজার্ভ ব্যাঙ্ক নিম্নলিখিতগুলি ঘোষণা করে:
সহযোগিতামূলক সম্পাদনা

আক্ষরিক অর্থে "একাধিক ব্যক্তি মিলে একটি কাজ সমাধা করা কার্যকে" সহযোগিতামূলক সম্পাদনা বা ইংরাজীতে "Collaborative editing" বলা হয়। সহযোগিতামূলক সম্পাদনা সফল হওয়ার জন্য জোটসমূহের সজাগতা, অংশগ্রহণ এবং সমন্বয় অতি আবশ্যক। বর্তমান যুগে তথ্য-প্রযুক্তি এবং ইলেক্ট্রনিক যোগাযোগ ব্যবস্থার উন্নতির ফলে গড়ে ওঠা ইন্টারনেট মাধ্যম ব্যবহার করে ভৌগোলিক সীমার বাধা অতিক্রম করে সহযোগিতামূলক সংকলনের পরিধি সম্পূর্ণ পৃথিবীকে এক করেছে। কিছু সহযোগিতামূলক সম্পাদনা সংবলিত 'ইনস্ট্যাণ্ট মেসেজিং সার্ভিস'ও সন্নিবিষ্ট থাকে যাতে অবদানকারীগণ সম্পাদনা করার সময় সহজে যোগাযোগ করতে পারে।
প্রধানত একে পাঠ্যযুক্ত নথি বা কোনো প্রোগ্রামের উৎস কোড রচনার জন্য ব্যবহার করা হয়। ইণ্টারনেট, বিশেষকরে ওয়েব প্রযুক্তির মাধ্যমে পৃথিবীর যেকোনো স্থানের ব্যক্তি সহযোগিতামূলক সংকলনে অংশগ্রহণ করতে পারে। এভাবে কাজ সম্পাদনা করার জন্য বিশেষ সফ্টওয়ার আবশ্যক। নথি সম্পাদনার জন্য সচরাচর ব্যবহার হওয়া সফ্টওয়ার হল উইকি এবং প্রোগ্রামিং এর কাজে ব্যবহার করা হয়।
বেশীরভাগ ওয়ার্ড প্রসেসরে পরিবর্তনসমূহ লিপিবদ্ধ করার সুবিধা আছে। বিভিন্ন অবদানকারী একই সময়ে কাজ করলেও প্রতিজনের নির্দিষ্ট পরিবর্তন দেখতে পাওয়া যায়। সহযোগিতামূলক সম্পাদনা করার জন্য নতুন লিখন পরিবেশ যেমন: গুগল ডক্‌সএ সংশোধন নিয়ন্ত্রণ, একই সময়ে করা/না করা সম্পাদনা ইত্যাদির সুবিধা আছে।
উইকিপিডিয়া হল বৃহৎ পরিসরে করা সহযোগিতামূলক সম্পাদনার এক উদাহরণ।
কোনো ব্যক্তিবিশেষ সহযোগিতামূলক সম্পাদনা অধিক উন্নত এবং জটিল প্রকল্প সমাধা করতে পারে। বহু শিক্ষণ জোটে সহযোগিতামূলক কাজ সমাপন করতে দেওয়া হয়। অবশ্য অন্যের সাথে একসঙ্গে করলে লেখা কাজটিও জোড়ালো হয়ে ওঠে। সহযোগিতামূলক লেখনি কীভাবে শিক্ষণ অভিজ্ঞতা বাড়াতে পারে তার বিষয়ে কিছু গবেষণাও চলছে।
সঠিক প্রবেশ ব্যবস্থাপনা প্রণালী (access management system) তথ্যের প্রতিলিপি রোধ করতে পারে। এতে প্রায়ই সার্ভারে অনলাইন প্রবেশের প্রয়োজন হয়। সময়-স্থানের পার্থক্যের জন্য কিছু বিষয় কখনো কখনো অনলাইন সহযোগিতামূলক সম্পাদনায় সমস্যা করতে পারে।
সহযোগিতামূলক সম্পাদনার সুবিধাসমূহ হল যে, সকলেই সম্পাদনায় ভাগ নিতে পারে এবং একটা কাজ অনেকের মধ্যে ভাগ হয়ে যাওয়ার জন্য একজনের ওপর কাজের বোঝা কম হয়। বহুতর ভাবে একজোট হয়ে লক্ষ্যে উপনীত হওয়া সহজ হয়। প্রত্যেকের নিজ নিজ সহায়তা লিপিবদ্ধ হয়ে থাকে। এর ফলে দলগত অভিজ্ঞতা বাড়ার সাথে যোগাযোগর নিপুণতা বাড়ে। অন্যদিকে, অসুবিধাসমূহ হল যে, বহু সম্পাদনা করার ফলে গুণগত মান হ্রাস পেতে পারে। একটি জোট হিসাবে কাজ করলে একজন সদস্যর অসমর্থতা কাজ সম্পাদনে অসুবিধার সৃষ্টি করতে পারে। কম্পিউটার হ্যাকিং এবং ধ্বংসপ্রবণতার সমস্যাও না হওয়ার নয়। প্রায়ই ইণ্টারনেট সংযোগের আবশ্যক হওয়াটিও সহযোগিতামূলক সম্পাদনার এক অসুবিধা।
অ আলকেমিস্তা

দি আলকেমিস্ট () হচ্ছে ব্রাজিলিয়ান লেখক পাওলো কোয়েলহো রচিত একটি বিখ্যাত উপন্যাস, যা প্রথম প্রকাশিত হয় ১৯৮৮ সালে। এটি মূলত পর্তুগিজ ভাষায় রচিত হয়  এবং অক্টোবর ২০১৪ পর্যন্ত অন্তত ৮০ টি ভাষায় অনুদিত হয়েছে। 
দি আলকেমিস্ট একটি রূপকধর্মী উপন্যাস যেখানে নায়ক একজন তরুণ আন্দালুসিয়ান মেষপালক। সে তার জন্মস্থান স্পেন থেকে স্বপ্নে দেখা রত্ন অন্বেষণ করতে মিশর গমন করলে সেখানে একজন আলকেমিস্টের সাথে তার দেখা হয় এবং এভাবে কাহিনী আবর্তিত হতে থাকে।
"দি আলকেমিস্ট", সান্তিয়াগো নামের আন্দালুসিয়ার এক সরল ভ্রমণ পিপাসু বালকের গল্প। তার অনেক ভেড়া রয়েছে, যেগুলো তার ভ্রমণসঙ্গী, এবং সে এদের ভাষা বোঝে। বালকটি নবুয়াতপ্রাপ্তির জন্য একটি পুনরাবৃত্ত স্বপ্ন বিশ্বাস করে, এবং নিকটবর্তী শহরে এক জিপসি ভাগ্য বক্তার নিকট এর অর্থ জানতে চায়। মহিলাটি স্বপ্নটিকে একটি ভবিষ্যদ্বাণী হিসাবে ব্যাখ্যা করেন ছেলেটিকে জানায় যে সে মিশরীয় পিরামিডগুলিতে গুপ্তধন আবিষ্কার করবে। মহিলাটি স্বপ্ন ব্যাখ্যার বিনিময়ে বালকের সেই স্বপ্ন পূরণের মাধ্যমে যে গুপ্তধন পাবে তার দশ ভাগের এক ভাগ চায়।
তার যাত্রার প্রথম দিকে, সে মল্কীজেদক নামে একজন পুরাতন রাজা বা সালামের রাজার সাথে সাক্ষাত করে, যিনি তাকে স্বপ্ন পূরণের জন্য উদ্ভুদ্ধ করেন এবং তাকে তার ভেড়া বিক্রি করতে বলেন, যাতে সে মিশরে যাওয়ার অর্থ যোগানের পাশাপাশি ব্যক্তিগত কিংবদন্তির ধারণাটি প্রবর্তন করতে পারে। রাজা তাকে বলে, তার ব্যক্তিগত কিংবদন্তি "যা সে বরাবরই অর্জন করতে চেয়েছিল তা হল প্রত্যেকে, যখন তারা যুবক হয়, তখন তাদের ব্যক্তিগত কিংবদন্তিটি কী তা জানে।"
আফ্রিকা পৌঁছানোর প্রথমদিকে, একজন ব্যক্তি সান্তিয়াগোকে পিরামিডে পৌছে দেবার আশ্বাস দিয়ে তার ভেড়া বিক্রিত অর্থ ছিনিয়ে নেয়। সান্তিয়াগো তারপরে একটি কাচ সামগ্রী বিক্রেতার দোকানে কাজের বিনিময়ে খাদ্য দিতে বলে। এরপর সে দীর্ঘ পথে যাত্রা শুরু করে যাতে তার ব্যক্তিগত কিংবদন্তিটি পূর্ণ করার জন্য পর্যাপ্ত অর্থোপার্জন করতে পারে এবং পিরামিডে পৌছানো যায়। এজন্য টাকা জমাতে সে দোকানে থেকে যায়। বালকের বুদ্ধি কাজে লাগিয়ে কয়েকদিনেই দোকানের ব্যাপক উন্নতি হয়। বালক কিছু দিনের মধ্যেই খরচ জমা করে ফেলে দ্বিগুণ।
পুনরায় যাত্রাকালে পথে, বালটির এক ইংরেজ ব্যক্তির সাথে দেখা হয়, যিনি একজন কেমিস্টের সন্ধানে এসেছিলেন। সান্তিয়াগো নতুন সঙ্গীর সাথে ভ্রমণ চালিয়ে যান। মরূদ্যানে পৌঁছানোর পর, সান্তিয়াগোর ফাতেমা নামে আরবিয় এক মেয়ের প্রেমে পড়ে, যার কাছে সে বিয়ের প্রস্তাব রাখে। তবে মেয়েটি বলকের যাত্রা শেষ করার পরেই তার প্রতিশ্রুতি রক্ষা করবে জানায়। বালকটি প্রথমে হতাশ হয়ে পরে। সে শিখেছিল যে সত্যিকারের ভালবাসা থেমে থাকে না বা তার জন্য তার ব্যক্তিগত নিয়তির জন্য কোন ত্যাগও করতে হবে না, কেননা সত্যকে তা ছিনিয়ে নেওয়া।
তারপরে বালকটির সাথে একজন বিজ্জ্ঞানী কেমিস্টের সাক্ষাত ঘটে যিনি তাকে তার আসল আত্মা উপলব্ধি করতে শেখায়। মরুতে যখন সকলে বিশ্রামের জন্য তাবু স্থাপন করে তখন একজন ঘেড়সাওয়ারীর সাথে সান্তেনিওর ভাব হয়। সে জানতে পারে ইংরেজ যে ব্যক্তিকে তার আজীবন খুঁজে চলছে, সেই সে আলকেমিস্ট। সেই আলকেমিস্ট বালকের স্বপ্ন পূরণের জন্য সাথী করে নেয়। ঘোড়ায় আরোহন করে দুজন তাদের রোমাঞ্চকর যাত্রা শুরু করে। নানান প্রতিঘাত পের হয়ে আলকেমিস্ট তাকে তার কাঙ্ক্ষিত স্থানে পৌঁছে দেয়। কিন্তু পিরামিডের কাছে সেই গুপ্তধন পাওয়া যায় নি। সেগুলো পেয়েছিল...।
পাওলো কোয়েলহো এই উপন্যাসটি মাত্র ২ সপ্তাহে ১৯৮৭ সালে লিখেছিলেন। তিনি তাঁর বক্তব্যে বলেন, "এটি আমার হৃদয়ে ছিল বলে আমার লিখতে তেমন বেগ পেতে হয়নি।"
নান্‌বোকু-চোও যুগ

নান্‌বোকু চোও যুগ (南北朝時代, "নান্‌বোকু চোও জিদাই") বা "উত্তর ও দক্ষিণ রাজসভার যুগ" বলতে জাপানের ইতিহাসে ১৩৩৪ থেকে ১৩৯২ খ্রিঃ পর্যন্ত সময়কালকে বোঝায়। এই যুগটি মুরোমাচি যুগের প্রাথমিক পর্যায়।
এই যুগে জাপানে দুটি রাজসভার অস্তিত্ব ছিল: কিয়োতোয় ছিল আশিকাগা তাকাউজির প্রতিষ্ঠিত উত্তর সাম্রাজ্য রাজসভা এবং য়োশিনোয় ছিল সম্রাট গো-দাইগো প্রতিষ্ঠিত দক্ষিণ সাম্রাজ্য রাজসভা।
দুই রাজসভা পঞ্চাশ বছর আদর্শগত সংঘর্ষে লিপ্ত থাকে, এবং ১৩৯২ এ দক্ষিণ রাজসভা উত্তরের কাছে পরাজয় স্বীকার করে নেয়। কিন্তু উত্তর রাজসভা প্রকৃতপক্ষে আশিকাগা শোগুনতন্ত্রের অধীন ছিল এবং বাস্তবিক এর কোনও ক্ষমতা ছিল না।
যে সমস্ত সংঘাতের ফলে সমসাময়িক জাপানে গৃহযুদ্ধের সূত্রপাত হয় সেগুলো ছিল ১২৭৪ ও ১২৮১ খ্রিষ্টাব্দের মোঙ্গল আক্রমণের সময় জাপানের হোওজোও পরিবার ও অন্যান্য যোদ্ধা পরিবারের ক্রমবর্ধমান পারস্পরিক তিক্ততা এবং কেন্‌মু পুনর্গঠনের ব্যর্থতা। এই সমস্ত ধারাবাহিক সংকটের ফলে জমে ওঠা অসন্তোষ থেকে সম্রাটের অনুগত শাসকগোষ্ঠী ও আশিকাগা পরিবারের মধ্যে সংঘর্ষ উপস্থিত হয়।
১৩৩৩ খ্রিঃ কামাকুরা শোগুনতন্ত্রের পতন ও ১৩৩৬ খ্রিঃ কেন্‌মু পুনর্গঠনের ব্যর্থতায় নতুন শোগুনতন্ত্রের এক বৈধতার সংকট উপস্থিত হয়। উপরন্তু, ইতঃপূর্বে অভিজাত ও যোদ্ধা শ্রেণীর স্বার্থকেন্দ্রিক স্থাবর সম্পত্তির বণ্টন ব্যবস্থা ("শোওয়েন") আমূল পরিবর্তিত হওয়ার ফলে সমগ্র সমাজব্যবস্থায় আলোড়ন ওঠে। শেষমেষ নান্‌বোকু চোও যুগের নানা অস্থিরতার মধ্য থেকে উঠে আসে এক নতুন অর্থব্যবস্থা যাতে যোদ্ধাদের অর্থনৈতিক অবস্থার উন্নতি ঘটলেও পূর্বতন অভিজাতদের প্রভাব বহুলাংশে হ্রাস পায়।
উনবিংশ শতাব্দী থেকে দক্ষিণ রাজসভার শাসকরা জাপানের বৈধ সম্রাট হিসেবে গণ্য হয়ে আসছিলেন। এর অপ্রত্যক্ষ কারণ হিসেবে বলা যায় এই পরিবারই বরাবর জাপানের রাজকীয় চিহ্নাদি বংশানুক্রমিকভাবে বহন করে এসেছেন, এবং প্রভাবশালী উপদেষ্টা কিতাবাতাকে চিকাফুসা (১২৯৩-১৩৫৪ খ্রিঃ) তার ঐতিহাসিক গ্রন্থ "জিন্‌নোও শোওতোকি"-তে দক্ষিণ রাজসভার পরাজয় সত্ত্বেও জাপানের সিংহাসনে তাদের দাবিকেই স্বীকৃতি দেন।
এই যুগের ঘটনাবলী আধুনিক জাপানেও সম্রাটের শাসন ("তেন্‌নোও সেইকা") সম্পর্কে সাধারণ ধারণাকে প্রভাবিত করে চলেছে। রাষ্ট্রায়ত্ত শিন্তো ধর্মানুযায়ী ১৯১১ এর ৩রা মার্চে প্রকাশিত এক অধ্যাদেশে দক্ষিণ রাজবংশের উত্তরাধিকারীদেরকেই জাপানের বৈধ শাসক হিসেবে মান্যতা দেওয়া হয়। দ্বিতীয় বিশ্বযুদ্ধের পর কুমাযাওয়া হিরোমিচি প্রমুখ একাধিক ব্যক্তি নিজেদেরকে দক্ষিণ রাজসভার বংশধর হিসেবে দাবি করে দেশের সিংহাসনে কর্তৃত্ব কায়েম করতে চেষ্টা করেছেন এবং অধুনা ক্ষমতাসীন সম্রাটের পরিবারকে চ্যালেঞ্জ জানিয়েছেন। উল্লেখ্য, বর্তমান সম্রাটের পরিবার উত্তর রাজসভার বংশধর।
আলিলা হোটেলস এন্ড রিসোর্টস

আলিলা হোটেলস এন্ড রিসোর্টস হচ্ছে একটি হোটেল পরিচালনা কোম্পানি যা বর্তমান সময়ে ভারত, ইন্দোনেশিয়া এবং ওমানে তাদের ব্যবসা পরিচালনা করছে এবং এর হেডকোয়ার্টার সিঙ্গাপুরে অবস্থিত। সংস্কৃতে আলিলা শব্দের অর্থ হচ্ছে “বিস্ময়”, যা এই কোম্পানির নামকরণের কারণ। আলিলা হোটেলস এন্ড রিসোর্টস এর হোটেল এবং রিসোর্টগুলো ভূমি পরীক্ষিত মানসম্পন্ন করে তৈরী করা এবং ২০১৪ সালে কোম্পানিটি কমিউন হোটেলস এন্ড রিসোর্টস এর সাথে মৈত্রী চুক্তিতে আবদ্ধ হয়। এছাড়াও, আলিলা হোটেলস এন্ড রিসোর্টস গ্লোবাল হোটেল এলায়েন্স এর একটি অংশ।
আলিলা হোটেলস এন্ড রিসোর্টস ২০০১ সালের মে মাসে প্রতিষ্ঠিত হয়। কোম্পানিটির প্রথম হোটেলটি, যার নাম “আলিলা জাকার্তা” তা ইন্দোনেশিয়ার রাজধানী শহর জাকার্তাতে চালু করা হয়। কোম্পানিটি প্রাথমিকভাবে মার্ক এডিসন
এর দ্বারা প্রতিষ্ঠিত হয়, যিনি বর্তমানে সংস্থাটির প্রেসিডেন্ট পদে রয়েছেন। আলিলা বর্তমানে এশিয়াতে ১১টি হোটেল ও রিসোর্ট পরিচালনা করছে এবং ২০১৮ সাল নাগাদ আরও ১৭টি হোটেল অথবা রিসোর্ট চালু করার পরিকল্পনা তাদের রয়েছে। সিঙ্গাপুরে অবস্থিত আলিলার প্রধান কার্যালয়কে কার্বন দূষণমুক্ত হিসাবে ঘোষণা করা হয়েছে। অপরদিকে ২০০৯ সালে ইন্দোনেশিয়ার বালিতে নির্মিত আলিলা ভিলাস উলুওয়াতু হচ্ছে সর্বপ্রথম সম্পূর্ণভাবে ভূমি পরীক্ষিত নির্মাণ প্রকল্প।
বর্তমানে ভারত, ইন্দোনেশিয়া এবং ওমানে আলিলা হোটেলস এন্ড রিসোর্টস এর ১১টি হোটেল এবং রিসোর্ট রয়েছে। এই হোটেল এবং রিসোর্টগুলো ডিজাইন হোটেলস এরও সদস্য, যা মডার্ন ডিজাইন বা আধুনিক স্থাপত্যরীতির নির্মাণগুলোকে চিহ্নিত করে থাকে। ২০১২ সালের ডিসেম্বরে, আলিলা হোটেলস এন্ড রিসোর্টস তাদের সার্ভিসে একটি লিভ অ্যাবোর্ড সেইলিং শিপ যুক্ত করে, যার নাম হচ্ছে “আলিলা পূর্নামা”। এটি হল কোম্পানিটির প্রথম লাক্সারী লিভ অ্যাবোর্ড শিপ এবং বর্তমানে এটি ইন্দোনেশিয়ার রাজা আমপাট এবং কোমোডো অঞ্চলে চলাচল করে থাকে।
ইন্দোনেশিয়াতে আলিলা হোটেলস এন্ড রিসোর্টস এর লিভ অ্যাবোর্ড শিপ “আলিলা পূর্নামা” এর পাশাপাশি মোট সাতটি হোটেল অথবা রিসোর্ট রয়েছে। এছাড়াও ২০১৫ সালের মধ্যে তাদের আরও দুইটি হোটেল বা রিসোর্ট চালু করার পরিকল্পনা ছিল। ইন্দোনেশিয়াতে আলিলা হোটেলস এন্ড রিসোর্টস এর যে সম্পদগুলো রয়েছে, সেগুলো হল-
ভারতে আলিলা প্রথম যে রিসোর্টটি চালু করে, তা হচ্ছে “আলিলা দিওয়া গোয়া”। এটি ২০০৯ সালের ১৩ ডিসেম্বর চালু করা হয়। কোম্পানিটি বর্তমানে ভারতে দুইটি হোটেল অথবা রিসোর্ট পরিচালনা করছে এবং ২০১৬ সালের মধ্যে আরেকটি হোটেল বা রিসোর্ট চালু করার পরিকল্পনা রয়েছে। ইন্ডিয়াতে আলিলা হোটেলস এন্ড রিসোর্টস এর যে সম্পদগুলো রয়েছে, সেগুলো হল-
ওমানে আলিলা হোটেলস এন্ড রিসোর্টস একটি হোটেল পরিচালনা করছে। হোটেলটি হল-
সাসটেইনেবল পারসন অব দ্যা ইয়ার(আলিলার প্রধান নির্বাহী পরিচালক)২০১৩
বেস্ট সার্ভিস কোয়ালিটি(গোল্ড)২০১৩- সি টি ডাব্লিউ অ্যাওয়ার্ড
চায়না দ্যা ভ্যালু ফর মানি অ্যাওয়ার্ডস ২০১২- সানডে টাইমস ট্রাভেল
টপ ফোরটি লাক্সারী হোটেল ব্রান্ডস ২০১২- টিটিজি লাক্সারী এশিয়া দ্যা বেস্ট
ফরেন হোটেল ব্রান্ড ২০১০
- কোনডে নাস্ট ট্রাভেলার
২০১৪ সালের মে মাসে, আলিলা হোটেলস এন্ড রিসোর্টস এবং কমিউন হোটেলস এন্ড রিসোর্টস তাদের নতুন অংশীদারিত্ত্ব ঘোষণা করে। কমিউন হোটেলস এন্ড রিসোর্টস জোয়ি ডি ভিভরে হোটেলস, থম্পসন হোটেলস এবং টমি পরিচালনা করে থাকে।
উগয়েন ওয়াংচুক

গঙসা উগয়েন ওয়াংচুক (, , ১৮৬২-১৯৩৬) ভূটানের প্রথম ড্রূক গ্যালাপ (রাজা) ছিলেন। তিনি ভূটানকে ১৯০৭ থেকে ১৯২৬ পর্যন্ত শাসন করেন। তার জীবদ্দশায় তিনি দেশকে ঐক্যবদ্ধ ও জনগণের আস্থা অর্জন করতে চেষ্টা করেন।
উগয়েন ওয়াংচুক বুমথাং জেলার ভংদুইচোলিং প্যালেসে ১৮৬২সালে জন্মগ্রহণ করেন। রাজা উগয়েন ওয়াংচুক একজন দূরদর্শী রাষ্ট্রনায়ক এবং রণকৌশলবিদ ছিলেন। তিনি বিশেষ করে তার জীবনের শেষের দিকে একজন ধার্মিক অনুশীলনকারী হয়ে উঠেছিলেন। তিনি খুব তরুণ বয়সে দেসি জিগমে নামগিয়েলের কাছে নেতৃত্বের এবং যুদ্ধবিগ্রহ শিল্প শিখে নিয়েছিলেন। উগয়েন ওয়াংচুককে একজন দক্ষ যোদ্ধা হিসেবে প্রশিক্ষণ দেওয়া হয়। 
ভুটানকে ৫৭ ধারাবাহিক ড্রূক ডাসিস ২৫৬ বছর শাসন করে। তারপর বৌদ্ধ রাজতন্ত্র প্রতিষ্ঠিত হয়। উগয়েন ওয়াংচুক ১৯০৭ সালে রাজতন্ত্র প্রতিষ্ঠা করলেও তিনি প্রায় এক দশকের জন্য প্রকৃত শাসক ছিলেন। ব্রিটিশ রেকর্ডে তাকে 'তরংস পেনলোপ' বা ভুটানের শাসক হিসেবে উল্লেখ করা হয়েছে। ১৭ ডিসেম্বর ১৯০৭ সালে, পুনাখা ডিজং-এ উগয়েন ওয়াংচুককে মানুষের প্রতিনিধিরা, কর্মকর্তা ও পাদরীবর্গরা সর্বসম্মতিক্রমে ভুটানের প্রথম বংশানুক্রমিক রাজা হিসেবে নির্বাচিত করা হয়। 
তিনি ব্রিটেন ও তিব্বতের মধ্যে মধ্যস্থতা করতে, ১৯০৪ সালে ব্রিটিশদের তিব্বত অভিযানে যোগদান করেন। ১৯০৬ সালে তার পরবর্তী রাষ্ট্রীয় সফরে, তিনি কলকাতায় আসেন প্রিন্স অব ওয়েলসের সঙ্গে সাক্ষাৎ করতে।<nowiki> </nowiki>ভারতে উগয়েন ওয়াংচুকের শেষ সফর ১৯১১-তে হয়, যখন তিনি দিল্লি গিয়েছিলেন রাজা পঞ্চম জর্জের সঙ্গে সাক্ষাৎ করতে।
জন ক্লড হোয়াইট, যিনি ১৯০৮ পর্যন্ত ভুটানের জন্য ব্রিটিশ রাজনৈতিক অফিসার ছিলেন, তিনি রাজা উগয়েন ওয়াংচুকের জন্য গভীর শ্রদ্ধা প্রকাশ করে তার সম্বন্ধে লিখেছিলেন "I have never met a native I liked and respected more than I do Sir Ugyen. He was upright, honest, open and straightforward." 
রাজা উগয়েন ওয়াংচুক অনেক বৌদ্ধ আধ্যাত্মিক কর্তা সঙ্গে ঘনিষ্ঠ সম্পর্ক ছিল।
রাজা উগয়েন পাশ্চাত্য শিক্ষার বীজ বপন করেন, সেইসাথে ভুটানে নিরঁজনের শিকড় মজবুত করার উদ্যোগ নেন।
১৯২৬ সালে, ৬৪ বয়সে, রাজা উগয়েন ওয়াংচুক ফোদরং থিনলেই রাবতেনে মারা যান। ক্রাউন প্রিন্স জিগমে ওয়াংচুকের তখন ২১ বছর বয়স ছিল। ভূটানে স্থিতি এবং দীর্ঘস্থায়ী শান্তি আনার জন্য তিনি স্মরণীয় হয়ে আছেন।
গদর আন্তর্জাতিক বিমানবন্দর

গদর আন্তর্জাতিক বিমানবন্দর পাকিস্তান -এর দক্ষিণ-পশ্চিম অংশের বেলুচিস্তান প্রদেশের গদর জেলা এর প্রধান শহর ও বন্দর নগরী গদর শহরের অবস্থিত একটি আন্তর্জাতিক বিমানবন্দর। এই বিমানবন্দরটি বেলুচিস্তান প্রদেশের প্রধান বিমানবন্দর। গদর শহরের বিমান পরিসেবা প্রদান করে এই বিমানবন্দরটি। এছাড়া এটি সমগ্র বেলুচিস্তান প্রদেশেরও বিমান পরিবহন করে।
গদর আন্তর্জাতিক বিমানবন্দ'টি ২৫.১৪ উত্তর ও ৬২.১৯ পূর্বে অবস্থিত। সমুদ্র সমতল থেকে বিমানবন্দরটির উচ্চতা । গদর শহরের কেন্দ্র থেকে এটি দূরে অবস্থিত। করাচি বিমানবন্দর থেকে এর দূরত্ব ৩৫০ কিলোমিটারের বেশি। এই বিমানবন্দরের সবচেয়ে কাছের বিমানবন্দর হল টুরবাট।
১৯৪৭ সালে পাকিস্তান নতুন রাষ্ট্র হিসাবে স্বাধিনতা পায়।এর পর দেশটি তার যোগাযোগ ব্যবস্থার উন্নয়নের জন্য ১৯৫০ সালে গদরে একটি বিমানবন্দর গড়ার প্রস্তাব রাখা হয় পাকিস্তান সরকার থেকে। এর পর ১৯৫৮ সালে বিমানবন্দরটি নির্মাণের চুক্তি সমপর্ন হয়। ১৯৬৬ সাল থেকে গদর বিমানবন্দর থেকে বিমান পরিসেবা চালু হয়।১৯৮৪ সালে বিমানবন্দরটির টার্মিনাস নির্মাণ করা হয় ও আধুনিকর কার হয়। এর পর ২০০৮ সালে বিমানবন্দরটির আবার উন্নয়ন ঘটানো হয়। বিমানবন্দরটি বর্তমানে পাকিস্তানের প্রথম সারির আন্তর্জাতিক বিমানবন্দর। এই বিমানবন্দর থেকে পাকিস্তান ইন্টারন্যাশনাল এয়ারলাইন্স এর মত বিমান পরিবহন সংস্থা বিমান পরিসেবা প্রদান করে। ২০১৫ সালে পাকিস্তান ও চিনের মধ্যে মৌ-স্বাক্ষর হয়েছে এই বিমানবন্দরটিকে নতুন ভাবে গড়ে তুলার জন্য যা বিমানবন্দরটির পরিসেবা ও গুরুত্ব বৃদ্ধি করবে। এটি আধুনিকরন করা হচ্ছে চীন-পাকিস্তান অর্থনৈতিক করিডর এর অঙ্গ হিসাবে।
বিমানবন্দরটি থেকে প্রধানত বিমান পরিবহন চালায় পাকিস্তান ইন্টারন্যাশনাল এয়ারলাইন্স। এছাড়া এখান থেকে পাকিস্তান এভিয়েশন ওমান এয়ার, এয়ারবুল্ট এর মত বিমান পরিবহন সংস্থা বিমান পরিসেবা প্রদান করে। বিমানবন্দরটি বিমান পরিবহন দ্বারা করাচি, লাহর, আবু ধাবি, মস্কট ও কুয়েটা এর মত শহরের সঙ্গে যুক্ত। ২০১৫ সালে বিমানবন্দরটি ৮,৫০৮ জন যাত্রী পরিবহন করেছে। এই সময়ে বিমানবন্দরটিতে ৪২৬ টি বিমান চলাচল করেছে। এই বিমনবন্দর থেকে শাহেন এয়ার করাচি,জেদ্দাহ,মদিনা,দুবাই ও রিয়াদে বিমান পরিচাললনা করে। টাবন এয়ার মাশহাদে বিমানবন্দরের সঙ্গে বিমান পরাচালনা করে।
বিমানবন্দরটির একটি মাত্র রানওয়ে রয়েছে। রানওয়েটির দৈর্ঘ্য ১৫১২ মিটার। ফলে বিমানবন্দরটিতে ছোট থেকে মাঝকরি মাপের বিমান চলাচল করতে পারে। এটি বড় বিমান যেমন বোরিং ৭৩৭ বা বোরিং ৭৭৭ এর পক্ষে উপযুক্ত নয়। বর্তমানে এখানে টার্মিনাস বা প্রান্তিকের উন্নয়ন হয়েছে। এছাড়া গদর শহরের কেন্দ্রীয় অংশের সঙ্গে বিমানবন্দরটিকে যুক্ত করতে নির্মাণ করা হচ্ছে গদর উপকূলীয় এক্সপ্রেসওয়ে। এটি শহর থেকে বিমানবন্দরের যাত্রী পরিবহনের সময় কমাবে। ফলে বিমান যাত্রীরা এতে উপকৃত হবেন।
ব্ল্যাক বিউটি

ব্ল্যাক বিউটি হলো ১৮৭৭ খ্রিষ্টাব্দে প্রকাশিত ইংরেজ লেখিকা অ্যানা সি ওয়ালের অন্যতম জনপ্রিয় একটি উপন্যাস। অ্যানা সি ওয়াল তার শেষ জীবনের পঙ্গু হয়ে বাড়িতে শয্যাশায়ী অবস্থায় এই উপন্যাসটি রচনা করেন। লেখিকার মৃত্যুর পাঁচ মাস পরেই বইটি “বেস্টসেলার” নির্বাচিত হয়। প্রায় পাঁচ কোটি কপি বিক্রি হওয়া এই বইটিকে “সর্বকালের অন্যতম শ্রেষ্ঠ বই” হিসেবেও গণ্য করা হয়। বইটিতে প্রত্যক্ষভাবে প্রাণীদের কল্যাণের বিষয়টি শেখানো হলেও মানুষের প্রতি সদাচরণ, দয়া, সহানুভূতি ও সম্মান প্রদর্শনের শিক্ষাও প্রদান করা হয়েছে। ২০০৩ সালে বিবিসি পরিচালিত “দ্য বিগ রিড” জরিপে বইটির অবস্থান ছিল ৫৩তম।
অ্যানা সেওেল ইংল্যান্ডের গ্রেট ইয়ারমউথ জন্ম গ্রহণ করেন। ১৪ বছর বয়সে স্কুল থেকে আসার পথে তিনি পড়ে গিয়ে গোড়ালিতে আঘাত পান এবং ভুল চিকিৎসার কারণে বাকি জীবনে হাঁটতে সক্ষমতা হারান। হাঁটতে না পারলেও তিনি ঘোড়ার উপর ঘণ্টার পর ঘণ্টা নানা গবেষণা করেন এমনকি নিজের পিতাকেও কর্মস্থল থেকে আনা-নেওয়ার কাজ করতে শুরু করেন। ঘোড়ার সাহায্যে চলাচল করায় তার ঘোড়ার প্রতি কৃতজ্ঞতাবোধও জন্মেছিলো। 
বইটি ভিক্টোরিয়া যুগে ঘোড়াদের প্রতি আচরণ এর চিত্র প্রকাশ করে। তখন কার সময়ে মানুষ ঘোড়াদের সাথে অনেক কষ্টদায়ক আচরণ করতো। ঘোড়াদের বাহক লাগাম, চোখের ঠুলি প্রভৃতি দিয়ে আটকে রাখা হত। উপন্যাস এ লেখিকা ঘোড়াদের সাথে করা আচরণের প্রতিবাদ জানান যা পরবর্তীতে ব্যাপক সাড়া ফেলে এবং মানুষ ঘোড়াদের প্রতি আর সদয় হয়।
হংকং বিমানবন্দর কর্তৃপক্ষ

হংকং বিমানবন্দর কর্তৃপক্ষ বা এয়ারপোর্ট অথরিটি হংকং (সংক্ষেপে এএ - AA বা এএএইচকে - AAHK) (, সংক্ষেপে 機管局) হল হংকং সরকারের একটি সাংবিধানিক সংস্থা (অনুচ্ছেদ ৪৮৩ অনুযায়ী), যা হংকং আন্তর্জাতিক বিমানবন্দর পরিচালনা সম্পর্কিত সার্বিক দায়িত্বপালন করে থাকে।
১৯৯৫ সালে এই সংস্থাটি প্রতিষ্ঠিত হয়। প্রাথমিকভাবে ১৯৯০ সালে প্রাদেশিক বিমানবন্দর কর্তৃপক্ষ হিসেবে বিমানবন্দর কর্তৃপক্ষ অধ্যাদেশ অনুযায়ী প্রতিষ্ঠিত হয়ে এটি সরকার থেকে অর্থনৈতিকভাবে স্বাধীন সংস্থা হিসেবে গড়ে ওঠে। এএ'র বাণিজ্যিকীকরণের মাধ্যমে একে হংকং স্টক এক্সচেঞ্জে তালিকাভুক্ত করার কথাও বর্তমানে ভাবা হচ্ছে।
এশিয়াওয়ার্ল্ড-এক্সপো নামের একটি সম্মেলন এবং প্রদররনি ছেক লাপ কোক দ্বীপের উত্তর-পুর্বপ্রান্তে অনুষ্ঠিত হয়, ২১শে ডিসেম্বর, ২০০৫ সালে।
১৭ জানুয়ারি, ২০০৫ সালে এএ হাংচৌ চিয়াওশান আন্তর্জাতিক বিমানবন্দরের ৪৯% শেয়ার ১.৯৯ বিলিয়ন হংকং ডলার দিয়ে অধিকার করে নেয়, এর সাথে সিঙ্গাপুর চ্যাঙ্গি বিমানবন্দর, কোপেনহেগেন বিমানবন্দর, জর্জ বুশ আন্তর্জাতিক বিমানবন্দর এবং বিএএ পিএলসি এর সাথে নিলামের মাধ্যমে। জিয়াওশান বিমানবন্দরের একটি নতুন হোল্ডিং কোম্পানি প্রতিষ্ঠিত হবে, যা হংকং স্টক এক্সচেঞ্জে নথিভুক্ত হবে।
১৭ ফেব্রুয়ারি ২০০৬ সালে এএ নিশ্চিত করে, যে ঝুনাই বিমানবন্দর পরিচালনাকারী সংস্থার সাথে ৫৫% শেয়ার অধিকার করবে, বাকি ৪৫% ঝুনাই বিমানবন্দরেরই থাকবে। কোম্পানিটি বিমানবন্দরের কোনো দায়িত্বে থাকবে না।
২০১৩ সালের মার্চ মাসে ছেক লাপ কোক বিমানবন্দরের পণ্য পুনঃপ্রাপ্তি হলে একটি রহস্যজনক চুরির ঘটনা দেখতে পান। তিনি বিমানবন্দরের সংশ্লিষ্ট কর্মকর্তাকে তা জানালেও সে কোনো ব্যবস্থা নেয় না। তখন লোকটি বিমানবন্দর কর্তৃপক্ষের সাথে যোগাযোগ করে সিসিটিভির ধারণকৃত রেকর্ড দেখতে চায়। বিমানবন্দরের কর্তৃপক্ষ সংশ্লিষ্ট এক ব্যক্তি জানান, সিসিটিভি দিয়ে শুধুমাত্র ঘটনাগুলো তৎক্ষণাত দেখা যায়, এগুলো রেকর্ড করা হয় না।
বিধান পরিষদের উপদেষ্টা অ্যালিস ম্যাক যাত্রীর পক্ষে এ ঘটনার জবাবদিহি চাইলে জানা যায়, সিসিটিভির অবশ্যই রেকর্ড করার ক্ষমতা আছে। এ ঘটনার পরে সংশ্লিষ্ট ব্যক্তিকে সতর্ক করে দেওয়া হয়, যিনি ব্যাপারটার প্রতি শুরু থেকেই খুব একটা সৎ ছিলেন না।
অফিস অব অম্বুডসম্যান কর্তৃক জানুয়ারি, ২০১৫ সালে প্রকাশিত এক রিপোর্টে এএএইচকে উল্লেখ করে যে এএএইচকের প্রশিক্ষণসংশ্লিষ্ট ব্যক্তিবর্গ "সিসিটিভিতে ভিডিও ধারণ হয় না" বলে জানান, প্রকৃতপক্ষে যা মিথ্যা। অম্বুডসম্যান অভিযোগ করে যে, সংশ্লিষ্ট কর্মকর্তারা মোটেও সৎ ছিলেন না, এবং তাদের কথাও বিভ্রান্তিকর ছিল। অম্বুডসম্যান বলেন, জেনেশুনে ভুল তথ্য দেওয়া মেনে নেয়া যায় না। অম্বুডসম্যান তখন কর্তৃপক্ষকে বিমানবন্দরসম্পর্কিত বিষয়গুলো ও নিয়ম-নীতিগুলো পুনঃগঠন করার পরামর্শ দেয়, যেন এএএইচকের সততা এবং স্বচ্ছতা বজায় থাকে। বিমানবন্দর কর্তৃপক্ষ জানায়, এই ঘটনার পর তারা অম্বুডসম্যানদের পরামর্শ অনুযায়ী ব্যবস্থাগ্রহণ করে।
এএএইচকে'র ব্যবস্থানাধীনে হংকং আন্তর্জাতিক বিমানবন্দর নানা ধরনের পুরস্কার লাভ করে।
হংকং আন্তর্জাতকি বিমানবন্দরের ওয়েবসাইটে পুরস্কারের সম্পূর্ণ তালিকা খুঁজে পাওয়া যায়নি।
ইভাঙ্কা ট্রাম্প

ইভাঙ্কা মেরী ট্রাম্প (, জন্ম অক্টোবর ৩০, ১৯৮১) একজন আমেরিকান ব্যবসায়ি মহিলা এবং সাবেক ফ্যাশন মডেল। তিনি মার্কিন যুক্তরাষ্ট্রের আবাসন ব্যবসায়ী ও মার্কিন যুক্তরাষ্টের ৪৫ ও ৪৭ তম রাষ্ট্রপতি ডোনাল্ড ট্রাম্প ও সাবেক মডেল ইভানা ট্রাম্পের কন্যা। তিনি তারঁ পিতার কোম্পানি ডোনাল্ড ট্রাম্প অর্গানাইজেশনের এক্সিকিউটিভ ভাইস-প্রেসিডেন্ট। সেখানে তিনি আবাসন ও হোটেল ব্যবস্থাপনার দিক গুলো পরিচালনা করেন।
ইভাঙ্কা তার বাবার সিনিয়র অ্যাডভাইজার এবং মার্কিন যুক্তরাষ্ট্রের ফার্স্ট ফ্যামিলির প্রথম ইহুদি সদস্য, তার স্বামী জেরাড কুশনারকে বিয়ে করার আগে তিনি ইহুদি ধর্মে রূপান্তরিত হন।
মার্চ ২০১৭ থেকে শুরু করে, তিনি তার বাবার রাষ্ট্রপতি প্রশাসনে কাজ শুরু করেন। একজন ফেডারেল কর্মচারী হিসাবে একই সীমাবদ্ধতা পরিলক্ষিত হচ্ছে না যখন তার সংরক্ষিত উপাদানে প্রবেশাধিকার থাকায় তার সম্পর্কে নৈতিকতার উদ্বেগ উত্থাপিত হয়েছিল পরে তিনি এই সরকারী, অবৈতনিক অবস্থান গ্রহণ করে। তিনি তার বাবার প্রশাসনে একজন সরকারী কর্মচারী হওয়ার আগেও রাষ্ট্রপতির অভ্যন্তরীণ চক্রের অংশ হিসেবে তিনি বিবেচিত হন।
ইরান-পাকিস্তান গ্যাস পাইপ লাইন

ইরান-পাকিস্তান গ্যাস পাইপ লাইন বা "আইপি" পাইপ লাইন হল ইরান ও পাকিস্তান-এর মাঝে নির্মীয়মাণ একটি গ্যাস পাইপ লাইন।এটি ইরানের সাউত্ত পরস গ্যাস ফিল্ড থেকে গ্যাস পাকিস্তানের গদর-এ পাইপের মাধ্যমে পরিবহন করে আনার ব্যবস্থা।এটি নির্মাণ সম্পূর্ণ হলে পাকিস্তানে গ্যাসের যোগান বারবে এবং গ্যাস পরিবহনের খরচও কমবে।
১৯৯৫ সালে ইরান ও পাকিস্তান-এর মাঝে গ্যাস পরিবহনের জন্য পাইপ লাইনের কথা হয়।এর পর দুই দেশ এই প্রাস্তাবে সমত হয় যে ইরানের গ্যাস ক্ষেত্রে থেকে গদর বন্দর পর্যন্ত পাইপ লাইনের মাধ্যমমে পাকিস্তানে পরিবহন করা হবে। এর পর এই পাইপ লাইন নির্মাণের উদ্ধোগ নেওয়া হয়।২০০৭ সালে ভারত এই প্রকল্পে অংশনিতে আগ্রহ দেখায় ।২০০৮ সালে চীন এই গ্যাস পাইপ লাইন প্রকল্পে আগ্রহ দেখান। এর দু বছর পরে ২০১০ সালে বাংলাদেশ এই পরকল্পে আগ্রহি হয়।২০১৩ সালে পাকিস্তান এর রাষ্ট্রপ্রতী "আসিফ আলি জারদানি" ও ইরান প্রধান মন্ত্রী মহম্মদ আহমুদ্দিন নেজেদ এর মধ্যে চুক্তি সম্পূর্ণ হয় গ্যাস পাইপ লাইন প্রকল্পের।বর্তমানে এই গ্যাস পাইপ লাইনের নির্মাণ চলছে।এই প্রকল্পে অর্থ সহায়তা দিচ্ছে চীন। অনুমান করা হচ্ছে পাইপ লাইনটি ২০১৭ সালের মধ্যে নির্মাণ সম্পূর্ণ হবে।
প্রকল্পটিতে ২৭৭৫ কিলোমিটার গ্যাস পাইপ লকইন তৈরি করা হবে ইরান থেকে পাকিস্তান পর্যন্ত।এই প্যকল্পের মধ্যে ইরানে ১১৭২ কিলোমিটার গ্যাস পাইপ লাইন তৈরি করা হবে।এর মধ্যে ৯২০ কিলোমিটার নির্মাণ করাহবে। ইলরানের গ্যাস ক্ষেত্র থেকে ইরানশাহর পর্যন্ত এবং ২৭০ কিলোমিটার নির্মাণ করা হবে ইরানশাহর থেকে পাকিস্তান বডার পর্যন্ত। এর পর পাকিস্তান অংশে নির্মাণ করা হবে ৭৮৫ কিলোমিটার। এটি পাকিস্তানের মুলতানে শেষ হবে।বর্তমানে এটি [[পাকিস্তানের [[গদর বন্দর]] পর্যন্ত নির্মাণ করা হবে।এর পর এর সঙ্গে [[পাকিস্তাান]] এর গুরুত্ব পূর্ন শহর [[করাচি]],[[লাহোর]] ও [[ইসলামাবাদ]] যুক্ত হবে। পরবর্তী ধাপে গ্যাস পাইপ লাইনের সঙ্গে ভারতের [[মুম্বই]],[[দিল্লি]] ও [[কলকাতা]] শহর যুক্ত হওয়ার কথা রয়েছে।
[[ইরান]] এর পরমাণু কর্মসূচির জন্য [[যুক্তরাষ্ট্র]] ও বিভিন্ন পশ্চিমি দেশ [[ইরান]] এর উপর চাপ সৃষ্টি করে।ফলে ইরান-পাকিস্তান গ্যাস পাইপ লাইন প্রকল্পটির ভবিষ্যত অনিশ্তিত হয়ে পরে।কিন্তু পরে ইরান পরমাণু করমসূচি বিশ্বের কাছে প্রকাশে আনলে ও কর্মসূচি সামইক স্থগিত করলে দেশটির উপর থেকে নিষেজ্ঞাগা উঠে যায়।এর পর ইরান ও পাকিস্তানের গ্যাস পাইপ লাইন প্রকল্প প্রান পায়।
[[বিষয়শ্রেণী:পাকিস্তানের প্রাকৃতিক গ্যাস পাইপলাইন]]
[[বিষয়শ্রেণী:ইরানের প্রাকৃতিক গ্যাস পাইপলাইন]]
[[বিষয়শ্রেণী:ইরান-পাকিস্তান সম্পর্ক]]
[[বিষয়শ্রেণী:১৯৯৪-এ পাকিস্তান]]
[[বিষয়শ্রেণী:ভারত–ইরান সম্পর্ক]]
আলাউদ্দিন মুহাম্মদ খোয়ারিজমশাহ

আলাউদ্দিন মুহাম্মদ খোয়ারিজমশাহ (ফার্সি: علاءالدین محمد خوارزمشاه) ছিলেন খোয়ারিজমীয় সাম্রাজ্যের শাহ ১২০০ থেকে ১২২০ সাল পর্যন্ত তিনি ক্ষমতায় ছিলেন। খোয়ারিজমে মঙ্গোলদের হামলার সময় তিনি ক্ষমতায় ছিলেন। মঙ্গোলদের হামলায় তার সাম্রাজ্য ধ্বংস হয়ে যায়।
আলাউদ্দিন তেকিশের মৃত্যুর পর মুহাম্মদ শাহ হন। ক্ষমতাসীন হওয়ার পর গিয়াসউদ্দিন মুহাম্মদ ও মুইজউদ্দিন তার সাম্রাজ্যে হামলা করেন। এর কয়েক সপ্তাহ পরে ঘুরি ভ্রাতৃদ্বয় পশ্চিমে খোরাসানের দিকে তাদের বাহিনী নিয়ে যাত্রা করেন। নিশাপুর জয় করার পর মুইজউদ্দিনকে রাই জয়ের জন্য প্রেরণ করা হয়। কিন্তু মুইজউদ্দিন গুরগানের পর বেশিদূর অগ্রসর হতে পারেননি। এ কারণে গিয়াসউদ্দিন তার উপর ক্ষুব্ধ হয়েছিলেন। তাদের দুই ভাইয়ের মধ্যে এটি একমাত্র মনোমালিন্যের ঘটনা ছিল বলে জানা যায়।
১২০২ সালে হেরাতে গিয়াসউদ্দিন অসুস্থতার কারণে মারা যান। দ্বিতীয় মুহাম্মদ এসময় সুযোগ কাজে লাগিয়ে হেরাত অবরোধ করেন। কিন্তু মুইজউদ্দিন তাকে প্রতিহত করতে সক্ষম হন। তিনি খোয়ারিজম পর্যন্ত অগ্রসর হয়ে রাজধানী গুরগঞ্জ অবরোধ করেন। দ্বিতীয় মুহাম্মদ কারা খিতান খানাতের কাছে সহায়তা চাইলে তারা সাহায্য হিসেবে একটি সেনাদল পাঠায়। এই অবস্থায় মুইজউদ্দিন পিছু হটতে বাধ্য হন। ফেরার সময় ১২০৪ সালে আন্দখুদে তিনি একটি লড়াইয়ে পরাজিত হন। ১২০৬ সালে মুইজউদ্দিন নিহত হন। এরপর তার সাম্রাজ্য সেনাপতিদের মধ্যে বিভক্ত হয়ে যায়। তন্মধ্যে অন্যতম ছিলেন গিয়াসউদ্দিন মাহমুদ। দ্বিতীয় মুহাম্মদ গিয়াসউদ্দিনের কাছ থেকে বলখ ও তিরমিজ দখল করে নিয়েছিলেন। তবে অভিযানের সময় তিনি কারা-খিতান খানাতের হাতে বন্দী হন। তের মাস পর তিনি মুক্তি পান এবং পুনরায় গিয়াসউদ্দিনের রাজ্যে হামলা করে হেরাত দখল করেন। এরপর তিনি ঘুর হামলা করে গিয়াসউদ্দিনকে বন্দী করেন। এরপর গিয়াসউদ্দিন মুহাম্মদের কর্তৃত্ব মেনে নেন। দ্বিতীয় মুহাম্মদ ১২০৭ সালে সমরকন্দ দখল করেন। ১২১০ সালে তিনি তাবারিস্তান দখল করেন। এছাড়াও তাশখন্দ ও ফারগানা দখল করেছিলেন। ১২১২ সালে কারাখানিরা তার কাছে পরাজিত হয়।
১২১৭ সালে তিনি সির দরিয়া থেকে পারস্য উপসাগরের সমস্ত অঞ্চল জয় করেন। এরপর তিনি নিজেকে শাহ ঘোষণা করে খলিফার কাছ থেকে অনুমোদন প্রার্থনা করেন। খলিফা আন-নাসির তার দাবি অগ্রাহ্য করায় তিনি তার বাহিনী নিয়ে বাগদাদের দিকে অগ্রসর হন। তবে জগ্রোস পর্বতমালা অতিক্রমের সময় তার দল ভীষণ তুষারঝড়ের কবলে পড়ে। এসময় অসংখ্য সৈনিক নিহত হয়। পরিস্থিতির অবনতি হওয়ায় তিনি ফিরে আসেন।
১২১৮ সালে চেঙ্গিস খান শাহর সাথে বাণিজ্য বিষয়ে যোগাযোগ করেন। ইতোমধ্যে চেঙ্গিস খান চীনের দুই তৃতীয়াংশ অঞ্চল জয় করেছিলেন। তিনি একটি বণিকদল খোয়ারিজমে প্রেরণ করেন। শাহ তাদেরকে গুপ্তচর চিহ্নিত করে তাদের বন্দী ও সম্পদ বাজেয়াপ্ত করেন। পরে তাদেরকে মৃত্যুদন্ড দেয়া হয়।
চেঙ্গিস খান এরপর মধ্য এশিয়ায় অভিযান চালান। তিনি সমরকন্দ, বুখারা, ওতরার ও অন্যান্য শহরে হামলা চালান। মুহাম্মদ শাহর রাজধানী উরগঞ্জও শীঘ্রই মঙ্গোলদের হস্তগত হয়। চেঙ্গিস খানের অভিযানের ফলে খোয়ারিজমের শহরগুলি ধ্বংস হয়ে যায়। ধ্বংসযজ্ঞের পরিমাণ ছিল অগণিত। অসংখ্য ঐতিহাসিক নিদর্শন এসময় ধ্বংস হয়।
আলাউদ্দিন মুহাম্মদ পালিয়ে যান। পরে কাস্পিয়ান সাগরের একটি দ্বীপে তিনি মৃত্যুবরণ করেন।
অমিতা সেন

অমিতা সেন ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
অমিতা সেন ছিলেন রাজনৈতিক মনস্ক নারী ব্যক্তিত্ব। তিনি অনুশীলন সমিতি কতিপয় সদস্যের সাথে তার বন্ধুত্বপূর্ণ সম্পর্ক তৈরি করেন। তিনি জাতীয়তাবাদী ব্যারিস্টার দেশপ্রিয় যতীন্দ্রমোহন সেনগুপ্তর ভ্রাতৃবধূ ছিলেন। ১৯৩৩ সালে হিজলি বন্দি নিবাসে রাজবন্দীরূপে ছিলেন।
অনিতা বসু

অনিতা বসু (১১ নভেম্বর ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
অনিতা বসু ১৯৩২ সালে ময়মনসিংহে জন্মগ্রহণ করেন। তার পিতার নাম অন্বিকাচরণ বসু। পৈতৃক নিবাস ঢাকা জেলার বিক্রমপুর। শিশুকাল থেকে সঙ্গীত ও নৃত্যশিল্পের অনুরাগী ছিলেন। বিপ্লবী বিনয় বসু ছিলেন তাদের পারিবারিক আত্মীয়।
১৯৪৬ সালে ম্যাট্রিক পাশ করেন। সে সময় চারিদিকে রাজনৈতিক উত্তেজনা ছিল। তখন থেকেই স্বদেশের প্রতি মনোযোগ দেন। তিনি পাড়ার মেয়েদের নিয়ে গঠন করেন 'স্বাতি স্বেচ্ছাসেবিকা বাহিনী'। বিপ্লবী জ্যোতিষ জোয়ার্দার ময়মনসিংহে 'আজাদ হিন্দ ভলেন্টিয়ার্সে কোর' তৈরী করলে তাতে যোগ দিয়ে তিনি 'ঝাঁসি-বাহিনীর' শাখার ভারপ্রাপ্ত হন। ফরওয়ার্ড ব্লক দলে যোগদান করেন।
ভিয়েতনাম দিবস উপলক্ষে কলকাতায় যে মিছিল হয় তাতে পুলিশের গুলিতে যারা মারা যায় তার প্রতিবাদে ১৯৪৭ সালে ২২ জানুয়ারি ময়মনসিংহ শহরে ছাত্র শোভাযাত্রা বের হয় সেখানে ৩১ জনকে গ্রেপ্তার করে। তাদের মুক্তির জন্য তিনি তরুণ দল নিয়ে প্রতিবাদে আংশ নেন। জনতা বিক্ষুব্ধ হয়ে উঠলে পুলিশ গুলি চালায়। অমলেন্দু ঘোষ নামে এক তরুন ছাত্র সেখানেই গুলিবিদ্ধ হয়ে মারা যায়। অনিতা বসুর দুই পায়ে গুলি লাগে এবং তিনি মারাত্মক আহত হয়ে দু মাস হাসপাতালে থাকেন। তিনি ছাড়াও লক্ষ্মী দাস, মন্টু সেন, ভোলা মিঞা, দোলন গুলিবিদ্ধ হয়েছিলেন।
অনিতা বসু ১৯৫১ সালে বি.এ পাশ করেছিলেন। তিনি পরবর্তীকালে শরৎ চন্দ্র বসুর এস. আর. পি দলে যোগ দেন। নানা সমাজকল্যাণমূলক কাজের সাথে তার যোগ ছিল। সুভাষ সংস্কৃতি পরিষদ ও আজাদ হিন্দ এম্বুলেন্স সার্ভিসের সদস্যা ছিলেন।
জিগমে দর্জি ওয়াংচুক

জিগমে দর্জি ওয়াংচুক (Wylie: " 'jigs med rdo rje dbang phyug"; ২ মে ১৯২৮ - ১৫ জুলাই ১৯৭২) ভুটানের তৃতীয় ড্রূক গ্যালাপ (রাজা) ছিলেন।
তিনি বহির্বিশ্বের সঙ্গে ভুটানের যোগাযোগ স্থাপন করেন, আধুনিকীকরণ শুরু করেন, এবং গণতন্ত্রায়নের দিকে প্রথম পদক্ষেপ গ্রহণ করেন।
মহামান্য রাজা জিগমে দর্জি ওয়াংচুক টংসার থ্রুএপমান প্যালেসে ১৯২৯ সালে জন্মগ্রহণ করেন। তরুণ বয়সে, তিনি তার পিতার রাজকীয় আদালতে শিষ্টাচার ও নেতৃত্ব দিতে শেখেন। মহামান্য সম্রাট আশি কেসাং চোদেন ওয়াংচুককে (জন্ম ১৯৩০), ১৯৫১ সালে বিয়ে করেন। ১৯৫২ সালে তার পিতা মারা যাওয়ায়, তিনি ভুটানের সম্রাট হন। তার রাজ্যাভিষেক ২৭ অক্টোবর ১৯৫২ সালে পুনাখা ডিজংএ অনুষ্ঠিত হয়।
তার ২০ বছরের রাজত্বকালে ভুটানের সমাজের মৌলিক পুনরভিযোজন শুরু হয়। জিগমে দর্জি ওয়াংচুক সমাজ ও সরকার পুনর্গঠন অর্জন করেছিলেন। তিনি এক প্রশংসনীয় উপায় ভুটান সার্বভৌমত্ব ও নিরাপত্তা সুসংহত করেন। তার রাজত্বকালে ভারত ভুটানের আর্থিক ও কারিগরি সহায়তার প্রধান উৎস হয়ে ওঠে।
জিগমে দর্জি ওয়াংচুক সহজাতভাবেই মুক্তি ও সমতার আগ্রহী ছিলেন। তিনি ১৯৫৩ সালে পুনাখা ডিজংএ ভুটানের জাতীয় পরিষদের প্রতিষ্ঠা করেন। তিনি বিচার বিভাগ খোলার সিদ্ধান্ত নিয়েছিলেনন। তিনি প্রথমে জেলা আদালতের জন্য বিচারকদের নিযুক্ত করেন এবং পরে হাইকোর্ট, যা ১৯৬৮ সালে স্থাপন করা হয় তার জন্য বিচারকদের নিযুক্ত করেন। তিনি নতুন আইন চালু করেন। তিনি ১৯৬৮ সালে নতুন মন্ত্রকের প্রতিষ্ঠা করেন।
জিগমে দর্জি ওয়াংচুক ভুটানের সংস্কৃতি সংরক্ষণের জন্য গুরুত্ব দেন, যাতে করে ভুটান সবসময় একটি সাংস্কৃতিকভাবে স্বতন্ত্র জাতি হিসাবে নিজেকে চিহ্নিত করতে পারে। তিনি রাজ্যের বিনামূল্যে স্বাস্থ্য সেবা প্রতিষ্ঠিত করেছিলেন।
ভুটানের পরিবহন, যোগাযোগ, শিক্ষা, স্বাস্থ্য ব্যবস্থা এবং কৃষি অবকাঠামো আধুনিকীকরণ শুরু হয়, ভারত সাহায্যের প্রস্তাব করার পর থেকে।
মহামান্য সম্রাটের প্রথম এবং প্রধানতম অগ্রাধিকার ছিল ভারতের সঙ্গে চমৎকার সম্পর্ক অব্যাহত রাখার জন্য। দ্বিতীয় অগ্রাধিকার ছিল অন্যান্য দেশের সঙ্গে সম্পর্ক রাখার। তিনি বাংলাদেশের সঙ্গে ঘনিষ্ঠ অর্থনৈতিক সম্পর্ক করতে চেয়েছিলেন। ১৯৭১ সালের ৬ ডিসেম্বরে তাঁর সহকারই প্রথম দেশ হিসেবে বাংলাদেশকে স্বীকৃতি দিয়েছিল। (ভারতের কয়েক ঘণ্টা আগে) তিনি ১৯৭১ সালে জাতিসংঘের যোগদানের জন্য ভুটানকে সক্রিয় করেন। ভুটান জাতিসংঘের ১২৫ তম সদস্য হয়।
জিগমে দর্জি ওয়াংচুক ১৯৭২ সালের ১৫ জুলাই মাত্র ৪৩ বছর বয়সে কেনিয়ার নাইরোবিতে মারা যান।
নিলম-ঝিলম জলবিদ্যুৎ কেন্দ্র

নিলম-ঝিলম জলবিদ্যুৎ কেন্দ্র হল পাকিস্তান এর আজাদ কাশ্মীর প্রদেশের একটি নির্নিয়মান জলবিদ্যুৎ কেন্দ্র।এই বিদ্যুৎ কেন্দ্রটি নিলম ও ঝিলম নদীকে কেন্দ্র করে গড়ে উঠছে।এটি পাকিস্তানের একটি বৃহত্ত বিদ্যুৎ প্রকল্প।
নিলম ঝিলম ঝলবিদ্যুৎ কেনদ্রটি ৩৪.২৩ উত্তর ও ৭৩.৪৩ পূর্বে অবস্থিত।এটি মুজফরাবাদ থেকে ১৬ কিলোমিটার দূরে অবস্থিত। বিদ্যুৎ কেন্দ্রটি ভভারত-পাকিস্তান সীমান্তের খুব কাছে অবস্থিত।
১৯৮৯ সালে নিলম ঝিলম জলবিদ্যুৎ কেন্দ্র নির্মাণের চেষ্টা চালায়।এর পর ২০০৩ থেকে ২০০৮ পর্যন্ত এর সমীক্ষা চলে।কিন্তু ২০০৫ এর কাশ্মীর ভূমিকম্প প্রকল্পটিকে পিছিয়ে দেয়।এছাড়া অর্থের যোগান নিশ্চিত না হওয়ায় প্রকল্পটি অনিশ্চিত হ পরে।এর পর ২০০৭ সালে চিনেরর এক বিদ্যুৎ সংস্থা এই জলবিদ্যুৎ কেন্দ্র নির্মাণের জন্য আগ্রহ দেখায়।এ পর এই সংস্থাটি ২০০৮ সালে নিলম ঝিলম জলবিদ্যুৎ কেন্দ্র নির্মাণ শুরু করে।২০১১ সালে নিলম নদীর উপর নির্মাণ সম্পূন বাঁদ থেকে কিছু উজানে নদীটিতে টানেল বা সূরঙ্গ নির্মাণ সম্পূর্ণ হয়।ঝিলম নদী কে নিলম নদীর সঙ্গে যুক্ত করতে ২৮ কিলোমিটার টানেল কাটা হয়।এই টানেলের নিলম নদীথেকে প্রথম ১৬ কিলোমিটার এক সঙ্গে পাশাপাশি দুটি একই ব্যাসের টানেল কাটা হয়েছে।এর পর টানেল দুটি যুক্ত হয়ে ৯ কিলোমিটার পথ অতিক্রম করেছে।টানেলটি ঝিলম নদী পৌঁচ্ছোনর ৩৮০ মিটার আগেই উন্মমুক্ত হয়।এর পর ৩৮০ মিটার ক্যানালের দ্বারা টানেলটি ঝিলম নদীতে যুক্ত হয়।এর নির্মাণ কার্য এখনও চলছে।
নিলম ঝিলম বিদ্যুৎ কেন্দ্র নির্মাণের জন্য নিলম নদীতে একটি বাঁধ নির্মাণ করা হয়েছে।এই বাঁধটি ১২৫ মিটার লম্বা ও ৪৭ মিটার উচ্চতা বিশিষ্ট। বাঁধটির পৃষ্ট তলের ক্ষেত্র ফল ৮,০০০০০০ বর্গ মিটার।এই বাধে ২৪২ মেগাওয়াটের ৪ টি টার্বাইন বসানো হয়েছে।এই টার্বাইন গুলি ফ্রান্স প্রযুক্তির।এই বিদ্যুৎ কেন্দের মোট উৎপাদন ক্ষমমতা ৯৮৯ মেগাওয়াট। বিদ্যুৎ কেন্দ্রের টার্বাইন হেড টি ৪২০ মিটারের।
নিলম ও ঝিলম নদী ভারতের জম্মু ও কাশ্মীর প্রদেশ থেকে উৎপন্ন হয়ে পাকিস্তানে গেছে।ভারত সরকার এই নদী দুটিকে কেন্দ্র করে একটি জলবিদ্যুৎ কেন্দ্র নির্মাণ শুরু করেছে।এই জলবিদ্যুৎ কেন্দ্রটি নির্মাণ হলে "নিলম ঝিলম জলবিদ্যুৎ কেন্দ্র"র ভবিষ্যত অনির্চিত হয়ে পরবে জলের যোগানের অভাবে।এর ফলে নিলম ঝিলম বিদ্যুৎ প্রকল্পটি ঝুকির মধ্যে রয়েছে।তবে আশার কথা এই বিদ্যুৎ কেন্দ্রর নির্মাণ খুব শিগ্রই শেষ হবে ও বিদ্যুৎ উৎপাদন শুরু হবে।
জিগমে ওয়াংচুক

জিগমে ওয়াংচুক (Dzongkha: འཇིགས་མེད་དབང་ཕྱུག, Wylie: " 'jigs med dbang phyug"; 1905 – 30 March 1952) ভুটানের দ্বিতীয় ড্রূক গ্যালাপ (রাজা) ছিলেন। তিনি রাজা উগয়েন ওয়াংচুক জ্যেষ্ঠ পুত্র এবং ইংরেজি, হিন্দি ও বৌদ্ধ সাহিত্যে শিক্ষালাভ করেন।
তার রাজত্বের অধীনে, ভুটান বহির্বিশ্বের কাছ থেকে প্রায় সম্পূর্ণ বিচ্ছিন্নতা বজায় রেখেছিল, শুধুমাত্র ব্রিটিশ ভারতের  সঙ্গে সীমিত সম্পর্ক রাখা হয়েছিল। তার পুত্র, জিগমে দর্জি ওয়াংচুক তাকে স্থলাভিষিক্ত করেন।
কাতার দূতাবাস, ওয়াশিংটন, ডি.সি.

কাতার দূতাবাস হল যুক্তরাষ্ট্রের ওয়াশিংটন ডি.সি.তে অবস্থিত কাতারের মূল দূতাবাস। এটি ওয়াশিংটন, ডি.সি. ২৫৫৫ এম স্ট্রীট, নর্থওয়েস্টে, জর্জটাউনের ওয়েস্ট এন্ডে অবস্থিত।
২০০৫ সাল পর্যন্ত দূতাবাসটি ৪২০০ উইসকন্সিন এভিনিউ নর্থওয়েস্টের অফিস বিল্ডিংয়ে অবস্থিত ছিল। বেশকিছু বছরজুড়ে দূতাবাসটি মাত্র দুইজন কূটনীতিকসহ বেশকিছু কর্মকর্তা নিয়ে পরিচালিত হত। সাম্প্রতিক সময়ে কাতার দেশটিকে ব্যাংকিং, ব্যবসা এবং পর্যটনক্ষেত্রে নিজেকে প্রতিষ্ঠিত করতে চায়, আর সেজন্য অধিক সংখ্যক দূতাবাসের প্রয়োজন ছিল। কাতার এবং যুক্তরাষ্ট্রের পারস্পরিক সম্পর্কের প্রেক্ষিতেও যুক্তরাষ্ট্রে অধিক সংখ্যক কূটনৈতিক স্থাপনার দরকার ছিল।
২০০১ সালে কাতার বর্তমান ভবনটি ক্যাসলটন হোল্ডিংসের কাছ থেকে ১৩.৬ মিলিয়ন ডলারে ক্রয় করে নেয়। পূর্বে ভবনটিতে অল্পকিছু স্থাপনাই ছিল। দূতাবাসটি বর্তমান রাষ্ট্রদূত মোহাম্মদ জাহেম আল কুওয়ারি। তিনি ২০১৪ সালের মার্চ মাস থেকে এ দায়িত্বপালন করছেন।
কাতার সরকার "দ্য জর্জটাউন ডিজাইন ইনক. (জিডিজি)" এর মাধ্যমে মখলেস আল-হারিরিকে প্রধান স্থাপত্যবিদ রেখে সম্পূর্ণ ভবনটি সাজায়। প্রথম ধাপে ভবনটির জায়গার প্রকৃত মূলায়ণ করার মাধ্যমে পরিকল্পনা গ্রহণ করা হয়। দ্বিতীয় ধাপে প্রকল্পটির সার্বিক অবকাঠামো ধরে রেখে উন্নয়ন ঘটানো হয়। সেইসাথে সুসংহত স্থাপত্য ও প্রকৌশল নকশার মাধ্যমে ভবনটিকে পুনঃনির্মাণ করা হয়।
যথাযথ নিয়ম বজায় রাখার জন্য প্রকল্পটিকে যুক্তরাষ্ট্রের বিভিন্ন সরকারি সংস্থা কর্তৃক সংবিধিবদ্ধ পর্যালোচনা এবং অনুমোদনের প্রয়োজন ছিল। পররাষ্ট্র দপ্তর, যুক্তরাষ্ট্রের চারুকলা বিভাগ, ডিস্ট্রিক্ট অব কলাম্বিয়া ডিপার্টমেন্ট অব কনজ্যুমার অ্যান্ড রেগুলেটরি অ্যাফেয়ার্স এবং অ্যাডভাইজরি নেইবারহুড অ্যাসোসিয়েশন প্রভৃতি প্রতিষ্ঠান এর অনুমোদন দেয়।
জর্জটাউন ডিজাইন গ্রুপ কর্তৃক সকল প্রয়োজনানুযায়ী অনুমোদনের পর প্রকল্পটির অর্থদাতা কাতার ইসলামিক ব্যাংক (কিউআইবি) প্রকল্পটির খরচ কমানোর চেষ্টা করে। কাতার পররাষ্ট্র মন্ত্রণালয় অবশ্য মখলেস আল-হারিরির নকশানুযায়ী প্রকল্পটির বাস্তবায়ন করার উদ্যোগ গ্রহণ করে।
২০০৫ সালে দূতাবাস এর নতুন ভবনে কাজ শুরু করে।
ভবনটির মূল স্থাপত্যবিদ মখলেস আল-হারিরি বলেন, "নবনির্মিত ভবনটির নকশা কাতার গতিশীল উন্নয়ন এবং বর্ধিষ্ণু কূটনৈতিক ও অর্থনৈতিক অবদানকে প্রকাশ করে।"
সংযোগকৃত নকশার জন্য মারিয়া মিদানি এবং বারবারা মুলনেক্সও অবদান রাখেন। নতুন বাহ্যিক আরবীয় নকশার চিহ্ন কাতারের সাংস্কৃতিক ঐতিহ্যকে ওয়াশিংটন ডি.সি.র শহুরে ধাঁচের মধ্যে গড়ে তোলে। নবনির্মিত ভবনটির অভ্যন্তরীণ অংশে অফিসের জন্য়, স্টেট-অব-দ্য-আর্ট সম্মেলনকেন্দ্র, বিশেষ ঘটনাবলীর জন্য স্থান রাখা হয়েছে।
জিগমে সিংয়ে ওয়াংচুক

জিগমে সিংয়ে ওয়াংচুক (১১ নভেম্বর ১৯৫৫ জন্ম) ভুটানের চতুর্থ ড্রূক গ্যালাপ (রাজা) ছিলেন। তিনি ২০০৬ সালে তার জ্যেষ্ঠ পুত্র, জিগমে খেসার নামগিয়েল ওয়াংচুকের পক্ষে পদত্যাগ করেন। তিনি দেশের অনেক আধুনিক সংস্কার সাধন করেছেন।
জাপানের প্রশাসনিক অঞ্চল

জাপানের প্রশাসনিক অঞ্চল বা প্রিফেক্‌চার (都道府県,"তোদোওফুকেন") বলতে আধুনিক জাপান রাষ্ট্রের ৪৭ টি প্রশাসনিক ও বিচার বিভাগীয় একককে বোঝায়। এদের মধ্যে ৪৩ টি হল যথাযথ প্রশাসনিক অঞ্চল (県 "কেন্‌"), ২ টি নগর-প্রশাসনিক অঞ্চল (府 "ফু", ওসাকা এবং কিয়োতো), একটি "বর্ত্ম" বা "এলাকা" (道 "দোও", হোক্কাইদো) এবং একটি "মহানগর" (都 "তো", টোকিও)। ১৮৬৮ খ্রিঃ ক্ষমতাপ্রাপ্ত মেইজি "ফুহাংকেন সাঞ্চিসেই" প্রশাসন ১৮৭১ খ্রিঃ জাপানের পূর্বতন প্রদেশগুলিকে পুনর্বিন্যস্ত করে বর্তমান প্রশাসনিক অঞ্চল ব্যবস্থার সূচনা করে।
প্রতিটি প্রশাসনিক অঞ্চলের কর্ণধার হলেন একজন প্রত্যক্ষ নির্বাচিত গভর্নর (知事 "চিজি")। স্থানীয় বিচারবিভাগীয় সিদ্ধান্ত ও বাজেট পেশ করে একটি এককক্ষবিশিষ্ট সভা (議会 "গিকাই")। এই সভার সদস্যরা চার বছরের জন্য নির্বাচিত হন।
বর্তমান স্থানীয় স্বায়ত্তশাসন আইন অনুযায়ী প্রতিটি প্রশাসনিক অঞ্চল কয়েকটি করে নগর (市 "শি") ও জেলায় (郡 "গুন") বিভক্ত। প্রতিটি জেলা কয়েকটি শহর (町 "চোও/মাচি") ও গ্রামে (村 "সোন/মুরা") বিভক্ত। যেমন, হোক্কাইদো ১৪ টি জেলা বা উপপ্রশাসনিক অঞ্চলে বিভক্ত, যেগুলো হোক্কাইদো প্রশাসনিক অঞ্চলের শাখা কার্যালয় (支庁 "শিচোও") হিসেবে কাজ করে। অন্য কোনও কোনও প্রশাসনিক অঞ্চলেও এই ধরনের শাখা কার্যালয় আছে যেখানে রাজধানীর বাইরে থেকে প্রশাসনিক কাজকর্ম চালানো হয়। জাপানের রাজধানী টোকিও একটি মিশ্র নগর-প্রশাসনিক অঞ্চল বা মহানগর; এর মধ্যে নগর ও প্রশাসনিক অঞ্চল - উভয়েরই বৈশিষ্ট্য আছে।
মেইজি সরকার ১৮৭১ খ্রিঃ জুলাই মাসে পূর্বতন প্রদেশ বিভাজনের হান পদ্ধতি বাতিল করে দিয়ে প্রশাসনিক অঞ্চল পদ্ধতি বলবৎ করে। প্রাথমিকভাবে ৩০০ টির বেশি প্রশাসনিক অঞ্চল ছিল। এদের অনেকগুলোই ছিল পূর্বতন হান বা প্রদেশ। ক্রমে সংলগ্ন প্রদেশগুলোকে জুড়ে দিয়ে ১৮৮৮ খ্রিঃ তাদের সংখ্যা ৪৭ এ নামিয়ে আনা হয়। ১৯৪৭ খ্রিঃ স্থানীয় স্বায়ত্তশাসন আইন প্রশাসনিক অঞ্চলগুলোকে অধিকতর রাজনৈতিক ক্ষমতা দেয় এবং প্রশাসনিক অঞ্চলভিত্তিক গভর্নর ও আইনসভা স্থাপন করে।
২০০৩ খ্রিঃ তৎকালীন প্রধানমন্ত্রী জুনিচিরো কোইযুমি প্রস্তাব দেন বর্তমান প্রশাসনিক অঞ্চলগুলোকে দশটা রাজ্যে সংবদ্ধ করার। এই নতুন রাজ্যগুলোকে বর্তমান প্রশাসনিক অঞ্চলের চেয়ে বেশি স্বায়ত্তশাসন দেওয়ার কথা বলা হয়। এতে উপপ্রশাসনিক কার্যালয়ের সংখ্যা কমবে এবং সার্বিকভাবে প্রশাসনের ব্যয় কমবে। জাপান সরকার অনেকগুলো প্রশাসনিক অঞ্চলকে জুড়ে দিয়ে ৯ থেকে ১৩ টির মত উপ-জাতীয় প্রশাসন ব্যবস্থা চালু করার একটা প্রস্তাবও বিবেচনা করছে। এই ব্যবস্থারও লক্ষ্য স্থানীয় সরকারের স্বায়ত্তশাসনের গণ্ডি বাড়ানো। অবশ্য ২০১২ এর আগস্ট অবধি কোনও পরিবর্তনের সিদ্ধান্ত হয়নি।
আব্দুর রহমান বাবা

আব্দুর রহমান বাবা (জন্ম ১৬৫৩ -মৃত্যু ১৭১১) (),রহমান বাবা নামেও পরিচিত, পাকিস্তানের একজন স্বনামধন্য পশতু সুফি দরবেশ এবং কবি ছিলেন। তিনি এবং তার সমসাময়িক কবি খোশাল খান খাট্টাক আফগানিস্তান ও পাকিস্তানের পশতু সাহিত্যেরে জনপ্রিয় কবিদের অন্যতম বলে বিবেচনা করা হয়।
তার কাব্যে স্থানীয় সংস্কৃতির একটি রহস্যমূলক শান্তিপূর্ণ দিক বর্ণীত হয়েছে।
আব্দুর রহমানের বংশ পরম্পরা হল পশতু সম্প্রদায়ভুক্ত ঘোরয়াখেল যা মোহাম্মদী বংশের সাথে মিলিত হয়েছে। রহমানের পূর্বপুরুষ ত্রয়োদশ শতাব্দী থেকে ষোড়শ শতাব্দীরর মধ্যে হিন্দু কুশ পর্বত থেকে পেশেয়ার উপাত্যকায় নিজেদের বসতি স্থায়ীভাবে স্থানান্তর করে। তিনি পেশোয়ারের উপকন্ঠে একটি ছোট বসতিতে বেড়ে উঠতে থাকেন।
রহমান বাবা ঐ এলাকায় আপাতদৃষ্টিতে শান্তিতে ববসবাস করতে থাকেন, এবং তিনি কখনো তার সময়কার চলা আন্তঃজাতিগত সংঘর্ষে নিজের সম্পৃক্ততারর কথা উল্লেখ করেননি।
তার পরিবারের ইতিহাস সম্পর্কে বিভিন্ন ধরনের মতবাদ রয়েছে। অনেক মতামত প্রদানকারীরা একমত হয়েছেন যে তার পরিবার তাার গ্রামের প্রধান (দলপতি) ছিলেন।
রহমান বাবা খুবই জ্ঞানী ব্যক্তি হওয়া সত্ত্বেও তিনি সাদাসিধে জীবন যাপনে অভ্যস্ত ছিলেন। তিনি নিজে দাবি করতেন, “স্বর্ণ পাত্রে যদিও পান করার জ্য সুমিষ্ট পানীয় থাকে, তবুও আমি আমার ঐ মাটির পাত্রের পানিকেই শ্রেয় বিবেচনা করি”।
আব্দুর রহমান বাবা ১৭১৫ খ্রিষ্টাব্দে মৃত্যু বরণ করেন। তার সমাধি(মাজার) পেশোয়ারের দক্ষিণ উপকন্ঠে (রিং রোড হাজার খওয়ানি) অবস্থিত। তারর মাজার একটি বড় গম্বুজ বিশিষ্ট বড় কক্ষ।
কবি এবং আধ্যাত্ববাদে বিশ্বাসীদের জজন্য তার মাজার তার জনপ্রিয় কবিতাগুচ্ছ সংগ্রহ ও পাঠের জন্য গুরুত্বপূর্ণ স্থান হিসেবে বিবেচিত হয়। প্রতি বছরের এপ্রিলে তার ওরছ মহাসমারোহ পালিত হয়ে থাকে।
রহমান বাবা একজন সাধক ছিলেন কিন্তু তিনি কার হাতে বায়াত দান করেছিলেন বা কোন তরিকার অনুসারী ছিলেন সেটা নিয়ে বিভিন্ন ধরনের মতবাদ রয়েছে যার কোন দালিলিক সত্যতা পাওয়া যায়নি। সাবির অনুমান করেন যে রহমান নকশবন্দিয়া তরিকার অনুসারী ছিলেন, সাথে সাথে তিনি পীর বাবার সন্তানদের নিকট সুফিবাদের সশিক্ষা গ্রহণ করেন। শিমেল এবং সাদ আহমেদ বক্স তাকে চিশতিয়া তরিকার হিসেবে নিযুক্ত করেন। আকাব, নিজে কাদেরিয়া তরিকার খলিফা (প্রতিনিধি), তাকে কাদেরিয়া তরিকার খলিফা (প্রতিনিধি) বলে